Document ID: 31983R2405

KOMISSION ASETUS (ETY) N:o 2405/83,
annettu 25 päivänä elokuuta 1983,
pöytäviinin, rypälemehun, tiivistetyn rypälemehun ja puhdistetun tiivistetyn rypälemehun varastointisopimuksista annetun asetuksen (ETY) N:o 1059/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(), sellaisena kuin se on viimeksi muutettuna asetuksella (ETY) N:o 1595/83(), ja erityisesti sen 7 artiklan 6 kohdan, 8 artiklan 3 kohdan, 9 artiklan 5 kohdan, 12 a artiklan 5 kohdan,
sekä katsoo, että
tällä hetkellä ei rajoiteta niiden varastointisopimusten määrää, joita tuottajat voivat tehdä samasta tuoteluokasta saman markkinointivuoden aikana; tässä tilanteessa voi esiintyä väärinkäytöksiä; niiden välttämiseksi olisi komission asetuksessa (ETY) N:o 1059/83() otettava käyttöön rajoitus niiden varastointisopimusten määrään, joita tuottajat voivat tehdä, ja
viinin hallintokomitea ei ole antanut lausuntoaan puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1059/83 5 artikla seuraavasti:
"5 artikla
1. Tuottaja voi tehdä pöytäviineistä, jotka ovat samaa tyyppiä tai läheisessä taloudellisessa suhteessa sellaisen samaa tyyppiä olevan pöytäviinin kanssa, joka on samasta viinikellarista ja jolle on vahvistettu sama tukimäärä,
- korkeintaan kaksi pitkäaikaista sopimusta ja kaksi sopimusta asetuksen (ETY) N:o 337/79 12 a artiklan mukaisesti markkinointivuotta kohti,
- korkeintaan kaksi lyhytaikaista sopimusta kalenterikuukautta kohti.
Tuottaja voi tehdä kustakin 12 artiklan c, d ja e kohdassa tarkoitetusta tuotteesta, jolle on vahvistettu sama tukimäärä, korkeintaan kaksi pitkäaikaista sopimusta ja kaksi lyhytaikaista sopimusta markkinointivuotta kohti.
2. Sopimukset koskevat, lukuun ottamatta asetuksen (ETY) N:o 337/79 12 a artiklan mukaisesti tehtyjä sopimuksia, 50 hehtolitran vähimmäismäärää pöytäviinejä, 30 hehtolitran vähimmäismäärää rypälemehuja ja 10 hehtolitran vähimmäismäärää tiivistettyjä rypälemehuja ja puhdistettuja tiivistettyjä rypälemehuja."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1983.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä elokuuta 1983.

Labels: 3
11
17
6